ddrg/super_eurlex huggingface dataset:
31.12.85 Επίσημη Εφημερίδα των Ευρωπαϊκών Κοινοτήτων Αριθ. C 348/23 
ΕΛΕΓΚΤΙΚΟ ΣΥΝΕΔΡΙΟ 
Έκθεση του Ελεγκτικού Συνεδρίου των Ευρωπαϊκών Κοινοτήτων για τις δημοσιονομικές καταστά­
σεις της 31ης Δεκεμβρίου 1984 της Ευρωπαϊκής Κοινότητας Άνθρακα και Χάλυβα 
(85/C 348/15) 
1. Η παρούσα έκθεση ασχολείται με την κανονικότητα των λογιστικών πράξεων και της δημοσιο­
νομικής διαχείρισης της Επιτροπής (Ανωτάτης Αρχής) σύμφωνα με το άρθρο 78στ σημείο 5 της 
συνθήκης για την ίδρυση της Ευρωπαϊκής Κοινότητας Ανθρακα και Χάλυβα, όπως τροποποιήθηκε 
με το άρθρο 8 της συνθήκης της 22ας Ιουλίου 1975 για την τροποποίηση ορισμένων δημοσιονομικών 
διατάξεων των συνθηκών για την ίδρυση των Ευρωπαϊκών Κοινοτήτων και της συνθήκης για την 
ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων. 
2. Το Συνέδριο εξέτασε τη λογιστική και τις δημοσιονομικές καταστάσεις της 31ης Δεκεμβρίου 
1984 της Ευρωπαϊκής Κοινότητας Άνθρακα και Χάλυβα. Η εξέταση αυτή πραγματοποιήθηκε 
σύμφωνα με τα γενικώς αποδεκτά πρότυπα ελέγχου και περιέλαβε όσους ελέγχους κρίθηκαν απα­
ραίτητοι. 
3. Κατά τη γνώμη του Συνεδρίου, οι συνημμένες δημοσιονομικές καταστάσεις (ισολογισμοί στις 
31 Δεκεμβρίου 1984 και 1983, λογαριασμοί κερδών και ζημιών για τα έτη που λήγουν στις 31 Δεκεμ­
βρίου 1984 και 1983, καταστάσεις διάθεσης των αποτελεσμάτων για τα έτη που λήγουν στις 31 
Δεκεμβρίου 1984 και 1983), οι οποίες καταρτίστηκαν σύμφωνα με τις γενικά αποδεκτές λογιστικές 
αρχές (και ιδίως τις οδηγίες που έχει δημοσιεύσει το Συμβούλιο), παρουσιάζουν πιστή εικόνα της 
οικονομικής κατάστασης της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 
1984 καθώς και του αποτελέσματος των πράξεων της για το οικονομικό έτος που έκλεισε κατά την 
ημερομηνία αυτή.
ΣΥΜΒΟΥΛΙΟ - Τροποποιήσεις της δήλωσης της Ομοσπονδιακής Δημοκρατίας της Γερμανίας που προβλέπονται στο άρθρο 5 του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971 περί εφαρμογής των συστημάτων κοινωνικής ασφαλίσεως στου μισθωτούς και τις οικογένειές τους που διακινούνται εντός της Κοινότητας

Ι

(Ανακοινώσεις)

(Επίσημη Εφημερίδα των Ευρωπαϊκών Κοινοτήτων αριθ. C 139 της 9.6.1980, σ. 6)

ΣΗΜΕΙΟ IV

Διαγράφονται:

- στην παράγραφο 1 στοιχείο β), οι εξής λέξεις:

«συμπεριλαμβανομένων των αντισταθμιστικών ποσών για τα επιδόματα τέκνων, που καταβάλλονται για τα παιδιά συνταξιούχων»,

- στην τελευταία παράγραφο, οι λέξεις:

«και τα αντισταθμιστικά ποσά για τα επιδόματα τέκνων».
Πρώτη ανακοίνωση της Επιτροπής σε εφαρμογή της οδηγίας 79/196/ΕΟΚ του Συμβουλίου της 6ης Φεβρουαρίου 1979 περί προσεγγίσεως των νομοθεσιών των κρατών μελών, των αναφερομένων στο ηλεκτρολογικό υλικό, που δύναται να χρησιμοποιηθεί εντός εκρήξιμης ατμόσφαιρας και που απαιτεί ορισμένους τρόπους προστασίας

Η παρούσα ανακοίνωση έγινε σε εφαρμογή του άρθρου 6, παράγραφος 2 της οδηγίας 79/196/ΕΟΚ του Συμβουλίου της 6ης Φεβρουαρίου 1979(1).

(1) ΕΕ αριθ. L 43 της 20.2.1979, σ. 20.

Έχει σαν αντικείμενο τη δημοσίευση σημαντικών σημείων των πιστοποιητικών, που αναφέρονται στο άρθρο 4, παράγραφος 1 της οδηγίας 76/117/ΕΟΚ του Συμβουλίου της 18ης Δεκεμβρίου 1975(2).

(2) ΕΕ αριθ. L 24 της 30.1.1976, σ. 45.

Αυτά τα αποσπάσματα πρέπει να τυπωθούν στις 14 Δεκεμβρίου 1982 στο Παράρτημα της Επίσημης Εφημερίδας των Ευρωπαϊκών Κοινοτήτων αριθ. C 328 A.

Οι ενδιαφερόμενοι αναγνώστες μπορούν να παραγγείλουν αυτό το Παράρτημα (δωρεάν για τους συνδρομητές της Επίσημης Εφημερίδας) στην Υπηρεσία Επισήμων Εκδόσεων των Ευρωπαϊκών Κοινοτήτων, γραφείο πωλήσεων, L-2985 Luxembourg.
(1) Δηλώσεις σχετικά με την οδηγία περί αμοιβαίας αναγνωρίσεως των διπλωμάτων, πιστοποιητικών και άλλων τίτλων κτηνιατρού και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών

Δήλωση περί της προλήψεως και του ελέγχου των ζωοτροφών και των τροφών ζωϊκής προελεύσεως "Τα Κράτη μέλη υποχρεούνται να μεταχειρίζονται τους υπηκόους των άλλων Κρατών μελών όπως τους ημεδαπούς όσον αφορά τις δραστηριότητες στον τομέα της προλήψεως και κατά συνέπεια να μην επικαλούνται εν προκειμένω, το άρθρο 55 εδάφιο πρώτο, εφ' όσον οι εν λόγω δραστηριότητες υπάγονται στις διατάξεις αυτές, κατά το μέτρο που αυτά τα καθήκοντα έχουν ανατεθεί σε ημεδαπούς που ασκούν μη μισθωτές ή μισθωτές δραστηριότητες κτηνιάτρων.

Επί πλέον, διαπιστώνοντας ότι, στα Κράτη μέλη, ένας κτηνίατρος υπήκοος Κράτους μέλους δύναται να εξουσιοδοτηθεί από τις εθνικές του αρχές να ασκεί, εκτός των άλλων δραστηριοτήτων του, δραστηριότητες στον τομέα ελέγχου των ζωοτροφών και των τροφών ζωϊκής προελεύσεως, τα Κράτη μέλη υποχρεούνται επίσης εν προκειμένω να μεταχερίζονται τους κτηνιάτρους υπηκόους των άλλων Κρατών μελών όπως τους ημεδαπούς κτηνιάτρους και κατά συνέπεια να μην επικαλούνται το άρθρο 55 εδάφιο πρώτο της συνθήκης προκειμένου για την εφαρμογή διακριτικής μεταχειρίσεως.

Στην ίδια περίπτωση, τα Κράτη μέλη υποχρεούνται επίσης να μην επικαλούνται το άρθρο 48 παράγραφος 4, όταν ο ανεξάρτητος κτηνίατρος που έχει τέτοια εξουσιοδότηση, θεωρείται ότι κατέχει θέση στη δημόσια διοίκηση κατά την έννοια του άρθρου αυτού.

Τα Κράτη μέλη δύνανται, πάντως, να εξαρτήσουν την πρόσβαση σε τέτοιες δραστηριότητες από μία συνέντευξη κατά την οποία ο κτηνίατρος οφείλει να αποδείξει στην αρμόδια αρχή ότι είναι ενήμερος των νομοθετικών διατάξεων που εφαρμόζονται επί του θέματος στη χώρα υποδοχής".

(1) ΕΕ αριθ. Ν 362 της 23.12.1978, σ. 1.
ΨΗΦΙΣΜΑ ΤΟΥ ΣΥΜΒΟΥΛΙΟΥ της 21ης Δεκεμβρίου 1976 περί συμμετοχής στις συμβάσεις κρατικών προμηθειών της Κοινότητος προϊόντων προελεύσεως τρίτων χωρών

ΤΟ ΣΥΜΒΟΥΛΙΟ,

Εκτιμώντας:

ότι σκοπός της οδηγίας 77/62/ΕΟΚ του Συμβουλίου της 21ης Δεκεμβρίου 1976 περί συντονισμού των διαδικασιών συνάψεως συμβάσεων κρατικών προμηθειών(1) είναι η καθιέρωση ίσων όρων συμμετοχής στις συμβάσεις αυτές σε όλα τα Κράτη μέλη, με τη δημιουργία κατ’ αυτό τον τρόπο διαφανείας, η οποία θα βελτιώσει τη λειτουργία της κοινής αγοράς στον τομέα αυτό και, ειδικότερα, θα συμβάλλει στην τήρηση της απαγορεύσεως των περιορισμών στην ελεύθερη κυκλοφορία των εμπορευμάτων

(1) ΕΕ αριθ. Ν 13 της 15.1.1977, σ. 1.

ότι η εφαρμογή της παρούσης οδηγίας αυξάνει την ανάγκη να καθορίσει η Κοινότης τους όρους υπό τους οποίους οι συμβάσεις κρατικών προμηθειών των Κρατών μελών θα είναι ανοικτές σε προϊόντα προελεύσεως τρίτων χωρών

ότι οι όροι αυτοί πρέπει ιδίως να διασφαλίζουν τα συμφέροντα των παραγωγών των κρατών μελών επιτρέποντας τη συμμετοχή τους στις δημόσιες συμβάσεις οι οποίες διενεργούνται από τις διάφορες τρίτες χώρες

ότι εν σχέσει προς τα ανωτέρω, η Κοινότης πρέπει να έχει σαν στόχο την επίτευξη ικανοποιητικού βαθμού αμοιβαιότητος κατά τις διαπραγματεύσεις στις οποίες συμμετέχει στα πλαίσια της GATT και του ΟΟΣΑ και οφείλει να χρησιμοποιήσει υπό τις πλέον ευνοϊκές συνθήκες, όλα τα ενδεικνυόμενα μέσα προς επίτευξη του σκοπού αυτού

1. Διαπιστώνει ότι τα Κράτη μέλη δύνανται να συνεχίσουν να εφαρμόζουν, σύμφωνα με τις διατάξεις της συνθήκης, τα υφιστάμενα μέτρα εμπορικής πολιτικής, εν σχέσει προς τις συμβάσεις κρατικών προμηθειών που αφορούν προϊόντα ή κατηγορίες προϊόντων προελεύσεως τρίτων χωρών.

2. Λαμβάνει υπό σημείωση την υπό της Επιτροπής αναφερομένη δυνατότητα λήψεως των αναγκαίων προστατευτικών μέτρων, κατά το άρθρο 115 της συνθήκης, ώστε να εξασφαλισθεί ότι η εφαρμογή των διατάξεων αυτών δεν θα παρεμποδισθεί από εκτροπές εμπορίου.

3. Κρίνει αναγκαία, κατά πρώτο λόγο, την επίτευξη λογικών παραχωρήσεων στους υπόψη τομείς, κατά τις διαπραγματεύσεις οι οποίες διεξάγονται επί του παρόντος στον ΟΟΣΑ και οι οποίες πρόκειται να διεξαχθούν βραδύτερον στην GATT. Προς το σκοπό αυτό, καλεί την Επιτροπή να υποβάλει νέες προτάσεις, βάσει του άρθρου 113 της συνθήκης.

4. Συμφωνεί, ανεξαρτήτως της εκβάσεως των διαπραγματεύσεων, να προαγάγει, κατόπιν προτάσεως της Επιτροπής, τον συντονισμό και την προοδευτική τυποποίηση της πολιτικής που αναφέρεται ανωτέρω, υπό 1.
Ανακοίνωση σχετικά με την έναρξη ισχύος της Συνθήκης Προσχώρησης





Ανακοίνωση σχετικά με την έναρξη ισχύος της Συνθήκης Προσχώρησης Με την επιφύλαξη της διαδικασίας επικύρωσης, η Συνθήκη Προσχώρησης θα αρχίσει να ισχύει την 1η Μαΐου 2004.
Διορθωτικό στις τροποποιήσεις του κανονισμού διαδικασίας του Δικαστηρίου, της 16ης Μαΐου 2000 (ΕΕ L 122 της 24.5.2000)



Επίσημη Εφημερίδα αριθ. L 043 της 14/02/2001 σ. 0040 - 0040



Διορθωτικό στις τροποποιήσεις του κανονισμού διαδικασίας του Δικαστηρίου, της 16ης Μαΐου 2000 (Επίσημη Εφημερίδα των Ευρωπαϊκών Κοινοτήτων L 122 της 24ης Μαΐου 2000) Στη σελίδα 43, άρθρο 1, σημείο 6, νέα παράγραφος 3, τρίτη γραμμή , προστίθεται η λέξη "είναι" πριν από τη λέξη "ταυτόσημο".
ΤΡΟΠΟΛΟΓΙΑ ΣΤΟΝ ΕΣΩΤΕΡΙΚΟ ΚΑΝΟΝΙΣΜΟ

που υιοθετήθηκε από την ΕΤΠ κατά την 29η σύνοδο ολομέλειας της 2ας και 3ης Ιουνίου

Κατά την 29η σύνοδο ολομέλειας της 2ας και 3ης Ιουνίου 1999, η ΕΤΠ υιοθέτησε την ακόλουθη τροποποίηση στον εσωτερικό κανονισμό της:

1. Μετά το άρθρο 20 πρέπει να εισαχθεί ένα νέο άρθρο, με τον αριθμό 30 Α, με την ακόλουθη διατύπωση: "Άρθρο 30 Α

1. Το προεδρείο προσλαμβάνει το γενικό γραμματέα κατόπιν απόφασης που θα ληφθεί με την πλειοψηφία των δύο τρίτων των μελών του, σύμφωνα με τις διατάξεις του άρθρου 8 του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων.

2. Ο γενικός γραμματέας προσλαμβάνεται για περίοδο πέντε ετών. Οι όροι της σύμβασης εργασίας του καθορίζεται από το προεδρείο.

3. Οι εξουσίες που ανατίθενται από το καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων στην αρμόδια αρχή για τη σύναψη συμβάσεων πρόσληψης, στην περίπτωση του γενικού γραμματέα, θα ασκηθούν από το προεδρείο."

2. Στο άρθρο 31, καταργείται η πρώτη περίπτωση της παραγράφου 1.

3. Στο άρθρο 43, η παράγραφος 3 ανιτκαθίσταται από την εξής: "Οι νέες διατάξεις τίθενται σε ισχύ την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων."

Βρυξέλλες, 3 Ιουνίου 1999.

Για την Επιτροπή των Περιφερειών

Ο Πρόεδρος

Manfred DAMMEYER
ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ ΔΙΑΔΙΚΑΣΙΑΣ ΤΟΥ ΔΙΚΑΣΤΗΡΙΟΥ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ της 8ης Μαΐου 1987

ΤΟ ΔΙΚΑΣΤΗΡΙΟ,

Έχοντας υπόψη :

τις αρμοδιότητες που έχουν παρασχεθεί στο Δικαστήριο με τη συνθήκη περί ιδρύσεως της Ευρωπαϊκής Κοινότητος ίΑνθρακος και Χάλυβος, τη συνθήκη περί ιδρύσεως της Ευρωπαϊκής Οικονομικής Κοινότητος και τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας ( Ευρατόμ ),

τα άρθρα 3 και 4 της συμβάσεως περί ορισμένων κοινών οργάνων των Ευρωπαϊκών Κοινοτήτων,

το άρθρο 384 παράγραφος 4 της πράξεως περί των όρων προσχωρήσεως του Βασιλείου της Ισπανίας και της Πορτογαλικής Δημοκρατίας και των προσαρμογών των συνθηκών,

το άρθρο 44 του πρωτοκόλλου περί του Οργανισμού του Δικαστηρίου της Ευρωπαϊκής Κοινότητος ίΑνθρακος και Χάλυβος,

το άρθρο 44 του πρωτοκόλλου περί του Οργανισμού του Δικαστηρίου της Ευρωπαϊκής Οικονομικής Κοινότητος,

το άρθρο 45 του πρωτοκόλλου περί του Οργανισμού του Δικαστηρίου της Ευρωπαϊκής Κοινότητος Ατομικής Ενεργείας,

το άρθρο 8 της συνθήκης περί συστάσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

Εκτιμώντας ότι η προσχώρηση του Βασιλείου της Ισπανίας και της Πορτογαλικής Δημοκρατίας καθιστά αναγκαία την προσαρμογή των γλωσσών διαδικασίας,

Με την ομόφωνη έγκριση του Συμβουλίου, που παρασχέθηκε στις 7 Απριλίου 1987,

ΘΕΣΠΙΖΕΙ ΤΗΝ ΑΚΟΛΟΥΘΗ ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ ΔΙΑΔΙΚΑΣΙΑΣ ΤΟΥ :

Αρθρο 1 Ο Κανονισμός Διαδικασίας του Δικαστηρίου των Ευρωπαϊκών Κοινοτήτων ο οποίος εκδόθηκε στις 4 Δεκεμβρίου 1974 ( Επίσημη Εφημερίδα των Ευρωπαϊκών Κοινοτήτων αριθ . L 350 της 28.^12.^1974, σ.^1 ), όπως τροποποιήθηκε στις 12 Σεπτεμβρίου 1979 ( Επίσημη Εφημερίδα των Ευρωπαϊκών Κοινοτήτων αριθ . L 238 της 21.^9.^1979, σ . 1 ) και στις 27 Μαΐου 1981 ( Επίσημη Εφημερίδα των Ευρωπαϊκών Κοινοτήτων αριθ . L^199 της 20 . 7 . 1981, σ.^1 ) τροποποιείται ως εξής :

Η παράγραφος 1 του άρθρου 29 αντικαθίσταται από το ακόλουθο κείμενο :

"1 . ^Οι γλώσσες της διαδικασίας είναι η αγγλική, η γαλλική, η γερμανική, η δανική, η ελληνική, η ιρλανδική, η ισπανική, η ιταλική, η ολλανδική και η πορτογαλική ."

Αρθρο 2 Η παρούσα τροποποίηση του Κανονισμού Διαδικασίας, που είναι αυθεντική στις γλώσσες που αναφέρονται στην παράγραφο 1 του άρθρου 29 του Κανονισμού Διαδικασίας, πρέπει να δημοσιευτεί στην Επίσημη Εφημερίδα των Ευρωπαϊκών Κοινοτήτων και τίθεται σε ισχύ από την ημερομηνία της δημοσιεύσεώς της στην Επίσημη Εφημερίδα .

Λουξεμβούργο, 8 Μαΐου 1987 .
*****

ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ

ΕΣΩΤΕΡΙΚΟΣ ΚΑΝΟΝΙΣΜΟΣ

Τροποποίηση του άρθρου 5 εδάφιο 1

(81/321/Ευρατόμ, ΕΟΚ)

Η Οικονομική και Κοινωνική Επιτροπή ενέκρινε, κατά τη διάρκεια της Συνόδου Ολομελείας της 10ης Δεκεμβρίου 1980, την τροποποίηση του άρθρου 5 εδάφιο 1 του εσωτερικού της κανονισμού (1).

Το Συμβούλιο, κατά τη Σύνοδο της 17ης Μαρτίου 1981, ενέκρινε αυτή την τροποποίηση σύμφωνα με τα άρθρα 196 εδάφιο 2 της συνθήκης περί ιδρύσεως της Ευρωπαϊκής Οικονομικής Κοινότητος και 168 εδάφιο 2 της συνθήκης περί ιδρύσεως της Ευρωπαϊκής Κοινότητος Ατομικής Ενεργείας. Το νέο κείμενο του άρθρου 5 εδάφιο 1, που τέθηκε σε ισχύ την 17η Μαρτίου 1981, είναι το εξής:

«Το Προεδρείο της Επιτροπής απαρτίζεται από 24 μέλη, εκ των οποίων 1 πρόεδρος και 2 αντιπρόεδροι».

(1) ΕΕ αριθ. L 228 της 19. 8. 1974.
Δήλωσείς για το σύνολο των ανωτέρω πραξεων

1. Δήλωση του Ευρωπαϊκού Κοινοβουλίου, του Συμβουλίου και της Επιτροπής

Το Ευρωπαϊκό Κοινοβούλιο, το Συμβούλιο και η Επιτροπή υπενθυμίζουν ότι στον προϋπολογισμό των οργανισμών του άρθρου 185 του γενικού δημοσιονομικού κανονισμού μπορεί να περιληφθεί εθελούσια χρηματοδοτική συνεισφορά του κράτους μέλους υποδοχής.

2. Δήλωση

Είναι άκρως επιθυμητό να καταβάλουν τα αρμόδια όργανα κάθε δυνατή προσπάθεια ώστε το θέμα της οριστικής έδρας των νέων οργανισμών να ρυθμιστεί το συντομότερο δυνατόν.

3. Δήλωση του Ευρωπαϊκού Κοινοβουλίου και του Συμβουλίου

Το Ευρωπαϊκό Κοινοβούλιο και το Συμβούλιο καλούν την Επιτροπή, σε περίπτωση αναθεώρησης του δημοσιονομικού κανονισμού-πλαισίου των οργανισμών του άρθρου 185 του γενικού δημοσιονομικού κανονισμού, να έρχεται προηγουμένως σε διαβούλευση με το Ευρωπαϊκό Κοινοβούλιο, το Συμβούλιο και το Ελεγκτικό Συνέδριο. Η Επιτροπή δεσμεύεται να τους υποβάλει το σχέδιό της προκειμένου να λάβει τη γνώμη τους.
Δήλωση του Συμβουλίου σχετικά με την προτεραιότητα που πρέπει να δοθεί στα τρίτα κράτη και στους οργανισμούς που δεν συνδέονται με την Ευρωπαϊκή Ένωση

Το Συμβούλιο πιστεύει ότι το διοικητικό συμβούλιο της Ευρωπόλ, κατά τη λήψη της απόφασής του δυνάμει του άρθρου 3 παράγραφος 1, σε συνδυασμό με το άρθρο 2 παράγραφος 2 της απόφασης του Συμβουλίου, της 27ης Μαρτίου 2000, θα πρέπει να δίδει προτεραιότητα στις υποψήφιες χώρες προς προσχώρηση, τους εταίρους συνεργασίας του Σένγκεν (Ισλανδία και Νορβηγία), την Ελβετία και την Ιντερπόλ.
2)

Κατά τη διάρκεια επιχειρησιακής λειτουργίας των New Low-level Waste Facilities: — Τα ραδιενεργά απόβλητα θα αποθηκεύονται στις New Low-level Waste Facilities χωρίς πρόθεση ανάκτησης. — Οι New Low-level Waste Facilities δεν θα αποτελέσουν αντικείμενο άδειας απόρριψης υγρών και αέριων ραδιενεργών λυμάτων. Υπό συνθήκες κανονικής λειτουργίας, από τις New Low-level Waste Facilities δεν θα εκλύονται ραδιενεργά αέρια και υγρά. Υπό συνθήκες κανονικής λειτουργίας οι New Low-level Waste Facilities δεν θα είναι ικανές να επηρεάσουν την υγεία του πληθυσμού άλλου κράτους μέλους. — Σε περίπτωση απρογραμμάτιστων εκλύσεων ραδιενεργών λυμάτων, ως επακόλουθο ατυχήματος του τύπου και μεγέθους που εξετάζεται στα γενικά στοιχεία, οι δόσεις τις οποίες πιθανώς να προσλάβει ο πληθυσμός σε άλλο κράτος μέλος δεν θα είναι σημαντικές για την υγεία του.
Γνώμη της Επιτροπής

της 10ης Δεκεμβρίου 2003

για το σχέδιο τελικής διάθεσης των ραδιενεργών αποβλήτων που προκύπτουν από τον παροπλισμό και την πλήρη διάλυση του ερευνητικού αντιδραστήρα TRIGA HD II και από την πλήρη διάλυση του παροπλισμένου και ευρισκόμενου σε ασφαλή κατάσταση ερευνητικού αντιδραστήρα TRIGA HD I, στη Χαϊδελβέργη του Baden-Württemberg της Ομοσπονδιακής Δημοκρατίας της Γερμανίας, σύμφωνα με το άρθρο 37 της Συνθήκης Euratom

(2003/C 300/04)

(Το γερμανικό κείμενο είναι το μόνο αυθεντικό)

Στις 6 Ιουνίου 2003, η Ευρωπαϊκή Επιτροπή έγινε αποδέκτης, σύμφωνα με το άρθρο 37 της Συνθήκης Euratom, Γενικών Στοιχείων που της υπέβαλε η Γερμανική Κυβέρνηση, σχετικών με το σχέδιο τελικής διάθεσης των ραδιενεργών αποβλήτων που προκύπτουν από τον παροπλισμό και την πλήρη διάλυση του ερευνητικού αντιδραστήρα TRIGA HD II και την πλήρη διάλυση του παροπλισμένου και ευρισκόμενου σε ασφαλή κατάσταση ερευνητικού αντιδραστήρα TRIGA HD I, στη Χαϊδελβέργη.

Βάσει των εν λόγω στοιχείων και των συμπληρωματικών πληροφοριών που της διαβίβασε η Γερμανική Κυβέρνηση στις 24 Σεπτεμβρίου 2003, και μετά από διαβουλεύσεις με την ομάδα εμπειρογνωμόνων, η Επιτροπή κατέληξε στην ακόλουθη γνώμη:

α) Η απόσταση μεταξύ της μονάδας και του πλησιέστερου σημείου στην επικράτεια άλλου κράτους μέλους είναι περίπου 80 χιλιόμετρα (μέχρι τη Γαλλία).

β) Υπό κανονικές συνθήκες λειτουργίας, οι απορρίψεις υγρών και αερίων λυμάτων δεν θα έχουν ως αποτέλεσμα την - σημαντική από απόψεως υγείας - έκθεση πληθυσμών σε άλλα κράτη μέλη.

γ) Τα στερεά ραδιενεργά απόβλητα που προκύπτουν από τις εργασίες διάλυσης θα μεταφερθούν στο περιφερειακό σημείο συλλογής ραδιενεργών αποβλήτων στο ερευνητικό κέντρο FZK (Karlsruhe). Τα μη-ραδιενεργά στερεά απόβλητα ή υπολειμματικά υλικά και υλικά τα οποία περνούν τον κανονιστικό έλεγχο, θα αποδεσμευθούν για τελική διάθεση ως συμβατικά απόβλητα ή για επαναχρησιμοποίηση ή ανακύκλωση. Αυτό θα γίνει σύμφωνα με τα κριτήρια που ορίζονται στα Βασικά Πρότυπα (Οδηγία 96/29/Euratom).

δ) Σε περίπτωση μη προγραμματισμένων απορρίψεων ραδιενεργών αποβλήτων, οι οποίες ενδέχεται να ακολουθήσουν κάποιο ατύχημα του τύπου και της έκτασης που εξετάζονται στα Γενικά Στοιχεία, οι δόσεις στις οποίες θα μπορούσαν να εκτεθούν πληθυσμοί σε άλλα κράτη μέλη δεν αναμένεται να είναι σημαντικές από πλευράς υγείας.

Εν κατακλείδι, η Επιτροπή είναι της γνώμης ότι η εφαρμογή του σχεδίου διάθεσης των - οιουδήποτε τύπου - ραδιενεργών αποβλήτων τα οποία προκύπτουν από τον παροπλισμό και την πλήρη διάλυση του ερευνητικού αντιδραστήρα TRIGA HD II και την πλήρη διάλυση του παροπλισμένου και ευρισκόμενου σε ασφαλή κατάσταση ερευνητικού αντιδραστήρα TRIGA HD I, στη Χαϊδελβέργη, του Baden-Württemberg της Ομοσπονδιακής Δημοκρατίας της Γερμανίας, αμφοτέρων λειτουργούντων κανονικά, και στην περίπτωση ατυχήματος του τύπου και της έκτασης που εξετάζονται στα Γενικά Στοιχεία, δεν είναι πιθανόν να έχει ως αποτέλεσμα σημαντική, από πλευράς υγείας, ραδιενεργό μόλυνση των υδάτων, του εδάφους ή του εναέριου χώρου άλλου κράτους μέλους.
Γνώμη της Επιτροπής

της 30ής Αυγούστου 2002

σχετικά με το σχέδιο απόρριψης ραδιενεργών καταλοίπων από τη μετατροπή του σταθμού πυρηνικής ενέργειας Neckarwestheim GKN στην Ομοσπονδιακή Δημοκρατία της Γερμανίας, σύμφωνα με το άρθρο 37 της συνθήκης Ευρατόμ

(2002/C 208/04)

(Το κείμενο στη γερμανική γλώσσα το μόνο αυθεντικό)

Στις 12 Φεβρουαρίου 2002, η Ευρωπαϊκή Επιτροπή έλαβε από την κυβέρνηση της Ομοσπονδιακής Δημοκρατίας της Γερμανίας, σύμφωνα με το άρθρο 37 της συνθήκης Ευρατόμ, γενικά στοιχεία που αφορούν το σχέδιο απόρριψης ραδιενεργών καταλοίπων από τη μετατροπή του σταθμού πυρηνικής ενέργειας Neckarwestheim GKN.

Βάσει αυτών των στοιχείων, η Επιτροπή θεώρησε ότι το σχέδιο αφορούσε τροποποίηση υπάρχοντος σχεδίου, για το οποίο είχε ήδη εκδοθεί σχετική γνώμη. Η Επιτροπή έλαβε περαιτέρω υπόψη το γεγονός ότι η προσωρινή εγκατάσταση αποθήκευσης των ακτινοβολημένων καυσίμων που προέρχονται από τη μετατροπή έχει σχεδιαστεί για να λειτουργεί έως και 40 χρόνια και μπορεί να εξακολουθήσει να λειτουργεί ύστερα από τον παροπλισμό και την αποξήλωση της υπάρχουσας μονάδας. Αφού ζήτησε την άποψη της ομάδας εμπειρογνωμόνων, η Επιτροπή κατέληξε στην ακόλουθη γνώμη:

α) Η προγραμματισμένη μετατροπή δεν απαιτεί αλλαγές των υπαρχόντων επιτρεπόμενων ορίων για τα αέρια και υγρά κατάλοιπα.

β) Η προγραμματισμένη μετατροπή δεν έχει επιπτώσεις όσον αφορά τα στερεά ραδιενεργά κατάλοιπα που προέρχονται από τη λειτουργία της υπάρχουσας μονάδας.

γ) Η προγραμματισμένη μετατροπή δεν έχει επιπτώσεις όσον αφορά τη μη προβλεπόμενη απόρριψη ραδιενεργών ουσιών, η οποία ενδέχεται να προκύψει από ατύχημα του είδους και του μεγέθους εκείνου που λαμβάνεται υπόψη στα γενικά στοιχεία του υπάρχοντος σχεδίου.

Συμπερασματικά, η Επιτροπή είναι της γνώμης ότι η εφαρμογή του σχεδίου για την απόρριψη των ραδιενεργών αποβλήτων σε όποια μορφή και αν προκύπτουν από τη μετατροπή του σταθμού πυρηνικής ενέργειας Neckarwestheim GKN, στην Ομοσπονδιακή Δημοκρατία της Γερμανίας, τόσο κατά τη φυσιολογική του λειτουργία όσο και στην περίπτωση ατυχήματος του μεγέθους που λαμβάνεται υπόψη στα γενικά στοιχεία, δεν ενδέχεται να προκαλέσει ραδιενεργό μόλυνση, σημαντική από άποψη υγείας, των υδάτων, του εδάφους ή του εναέριου χώρου άλλου κράτους μέλους.
Ανακοίνωση σχετικά με την υλοποίηση της διοικητικής συνεργασίας που προβλέπεται από το άρθρο 7 παράγραφος 8 του κανονισμού (ΕΚ) αριθ. 1148/2001 ανάμεσα στην Ουγγαρία και στην Ευρωπαϊκή Κοινότητα

Δημοσιεύεται κατ' εφαρμογή του άρθρου 7 παράγραφος 8 του κανονισμού (ΕΚ) αριθ. 1148/2001 της Επιτροπής (ΕΕ L 156 της 13.6.2001, σ. 9)

(2002/C 108/04)

Με την παρούσα ανακοίνωση η Επιτροπή γνωστοποιεί ότι η Δημοκρατία της Ουγγαρίας της διαβίβασε όλες τις χρήσιμες πληροφορίες για την πραγματοποίηση των ελέγχων στο πλαίσιο της διοικητικής συνεργασίες ανάμεσα στη Δημοκρατία της Ουγγαρίας και στην Ευρωπαϊκή Κοινότητα, που προβλέπεται από το άρθρο 7 παράγραφος 8 του κανονισμού (ΕΚ) αριθ. 1148/2001 όπως τροποποιήθηκε από τον κανονισμό (ΕΚ) αριθ. 2379/2001.

Ο κανονισμός (ΕΚ) αριθ. 2387/2001 της Επιτροπής τίθεται σε ισχύ σύμφωνα με το άρθρο 4 από την ημέρα της δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων τεύχος C.